Държавен вестник, бр. 3, 2026 г., стр. 74

СТР.  74	
Д Ъ Р Ж А В Е Н  В Е С Т Н И К 	
БРОЙ  3
 
необходими за ръчни и механизирани операции. 
Разбира организацията на дейностите на съответното предприятие, свързани с 
производството на метални детайли чрез пластична деформация. 
Познава последователността на операциите при коване. Изпълнява операции на свободно 
ръчно коване, валцоване, горещо пресоване, рязане и др. 
Прилага знания за нагряване на металите, използване на нагревателни съоръжения, 
определяне на температури и поддържане на термичен режим. 
Придобилият първа степен на професионална квалификация качествено изпълнява 
производствени дейности и спазва технологични процеси. Спазва регулативни норми, 
технически инструкции, изисквания за здравословни и безопасни условия на труд. Съдейства за 
поддръжката и ремонта на използваните машини и съоръжения. 
Изпълнява възложените задачи от прекия ръководител и докладва за състоянието на 
работното място в края на работния ден. 
Работи на закрито и открито при неблагоприятни условия – шум, запрашеност, високи 
температури и оборудване с повишена опасност. Работа със сменен режим съгласно Кодекса на 
труда и вътрешните правила на предприятието. Задължително използване на специално работно 
облекло и лични предпазни средства. 
Личностни качества, които трябва да притежава лицето, придобило първа степен на 
професионална квалификация, са концентрация на вниманието, издръжливост при работа под 
напрежение, сръчност и прецизност, технически усет, отговорност и дисциплинираност, 
способност за безопасна работа в условия с повишен риск. 
С придобитата квалификация може да се реализира в металургични и машиностроителни 
предприятия, термични и ковашки цехове, работилници за обработване на метали, както и в 
предприятия за производство и поддръжка на метални изделия и конструкции. 
2.2. Втора степен на професионална квалификация по професията 
Придобилият втора степен на професионална квалификация по професията „Технологии 
на метални продукти и изделия“ работи със специализирани машини и съоръжения, използвани 
в производствата за обработване на черни и цветни метали и сплави. Сред тях са транспортни 
ленти, хидротранспортни и пневмотранспортни системи, металургични пещи и агрегати, 
спомагателни устройства, металообработващи машини и съоръжения. Използва машини за 
разкрояване и подаване на заготовки за нагряване и валцуване, валцови машини, преси и 
машини за изтегляне, съоръжения за коване, както и оборудване за последващо обработване: 
почистващи машини, съоръжения за нанасяне на покрития и др. Да познава и работи с машини 
и съоръжения за осъществяване на процеса електродъгово заваряване. 
Изпълнява задачи по подготовка на заготовки и материали, контролира технологични 
процеси за заеманата от него длъжност, следи за параметрите, настройва и управлява 
оборудването, реагира своевременно при възникнали отклонения и информира прекия си 
ръководител. Участва в процесите по спиране и пускане на оборудването за ремонт. Работи 
според утвърдените технологични инструкции и норми за здравословни и безопасни условия на 
труд. Докладва за изпълнената работа в края на работния ден. 
Придобилият втора степен на професионална квалификация по професията „Технологии 
на метални продукти и изделия“  работи с ръчни и механизирани инструменти, използвани за